钦定古今图书集成/明伦汇编/闺媛典/第048卷 > 七姬
## 钦定古今图书集成/明伦汇编/闺媛典/第048卷 > 七姬

按《苏州府志》：“七姬者，江浙行省左丞潘元绍诸妾也。
段氏，大宁人，年十八；程氏，蜀人，年三十；翟氏，广陵人，
年二十三；徐氏，黄冈人，年二十；罗氏，濮州人，年二十
二；卞氏、彭氏，海陵人，年皆二十二。至正丁未，元绍在
吴临战，一旦归，谓七姬曰：‘我受国重寄，义不顾家，脱
有不虞，若等当自引决，无为人耻也’。段氏于诸姬最”
少，曰：“主君遇妾厚，请及君时死。”遂入室自缢。六人亦
相继经死，乃焚其尸，合而葬之。